Ingvar Carlsson

Ingvar Carlsson, naixito de Borås (Älvsborgs) o 9 de noviembre de 1934, ye un politico sueco, que estió o primer ministro d'o suyo país dende o 1 de marzo de 1986 dica o 4 d'octubre de 1991 y dende o 7 d'octubre de 1994 dica o 22 de marzo de 1996.

Dimpués de fer o suyos estudios universitarios en os Estaus Unius, Ingvar Carlsson dentró en o Riksdag u Parlamento de Suecia en 1965, como militant d'o Partiu Socialdemocrata de Suecia. Ocupó sucesivament os cargos de ministro d'Educación (1969-1973), ministro de Vivienda (1973-1976) y viceprimer ministro (1982-1986) en os gubiernos socialdemocratas suecos.

O 28 de febrero de 1986 fue asasinato Olof Palme, o primer ministro socialdemocrata, mientres Ingvar Carlsson yera o viceprimer ministro. Asinas, o 1 de marzo de 1986 Carlsson se convertió en o nuevo primer ministro.

Mientres a suya Presidencia, Suecia dentró en a Unión Europea o 1 de chinero de 1995.

En 1995 albandonó a vida politica activa, encara que fue nombrato dimpués president d'a Comisión independient d'a ONU ta Ruanda.

Categoría:Politicos de Suecia
Categoría:Primers ministros de Suecia
Categoría:Ministros de Suecia
Categoría:1934 (naixencias)